După bătălia navală cu rezultat indecis din Marea Coralilor (4-8 mai 1942), Flota americană din Pacific, prin grupurile operative "Task Force 16" și "Task Force 17", a obținut la 4–7 iunie 1942 o victorie importantă în Bătălia de la Midway, scufundând patru portavioane japoneze (din cel șase care participaseră și la atacul de la Pearl Harbor). Această bătălie navală a fost un punct de cotitură în Războiul din Pacific, din acel moment inițiativa strategică trecând de partea Statelor Unite. Au urmat alte bătălii navale de mare amploare, în care din nou rolul principal l-au avut portavioanele: (24-25 august 1942), Bătălia de la Capul Esperance, (11-12 octombrie 1942), Bătălia navală de la Guadalcanal,(12-15 noiembrie 1942), Bătălia din Marea Filipinelor (19-20 iunie 1944), Bătălia din Golful Leyte, (23-26 octombrie 1944), toate câștigate de americani, dar cu prețul unor mari pierderi umane și materiale.